**UNIVERZITET CRNE GORE**

**MEDICINSKI FAKULTET**

**MEDICINSKA BIOHEMIJA**

**INFORMATOR ZA STUDENTE STOMATOLOGIJE**

**Opšta i oralna biohemija 2021/22**

**I UVOD**

Poslije završene jednosemestralne nastave i položenog ispita iz predmeta Opšta i oralna biohemija student Stomatologije treba da posjeduje sljedeće ishode učenja:

1. Zna da opiše principe metaboličkih procesa u ljudskom organizmu (metabolizam ugljenih hidrata, proteina i lipida)

2. Poznaje biohemijsku organizaciju i biohemijske procese pojedinih tkiva i organa i njihovu međusobnu povezanost i razumije molekularne i biohemijske mehanizme u održavanju homeostaze ljudskog organizma

3. Razumije značajnost upotrebe osnovnih metoda koje se najčešće koriste u biohemijskoj laboratoriji

4. Poznaje kliničko-dijagnostički značaj određivanja pojedinih biohemijskih parametara u tjelesnim tečnostima i sekretima čovjeka (krvni serum, pljuvačka, urin)

5. Poznaje biohemijski sastav i mehanizam sekrecije pljuvačke i razvoja dentalnog biofilma

6. Poznaje biohemijske mehanizme razvoja bolesti usne duplje (zubnog karijesa i paradontopatije).

**II NASTAVA**

Nastava iz Opšte i oralne biohemije se, shodno planu studija, organizuje u ljetnjem semestru.

U izvođenju nastave iz Opšte i oralne biohemije učestvuju:

* **Prof. dr sci med. Snežana Pantović, nastavnik, šef predmeta**
* **Dr med. Lenka Radulović Tomović, saradnik u nastavi**
* **Mr sci. ph. Najdana Gligorović Barhanović, saradnik u nastavi**
* **Dr med. Milovan Roganović, saradnik u nastavi**
* **Milanka Maraš, viši laborant**
* **studenti-demonstratori**

Nastava se sastoji od teorijske nastave (predavanja) i praktične nastave (vježbe). Teorijska nastava se održava Slušaoni br. 10 u Dekanatu. Praktična nastava se izvodi u Laboratoriji za biohemiju (prizemlje Dekanata), shodno rasporedu dobijenom od prodekana za nastavu.

Teorijska nastava je **obavezna za sve studente koji prvi put slušaju predmet, a poželjna za studente koji obnavljaju slušanje**. Tokom predavanja, poželjno je da se studenti uključuju u rad i aktivno učestvuju u diskusijama, komentarima o aktuelnoj problematici, rade seminarske radove po potrebi i sl. O prisustvu se vodi evidencija. Student ima pravo da odsustvuje sa **dva** predavanja tokom semestra, bez uticaja na bodovanje. Odsustvo sa tri ili više predavanja dovodi do smanjivanja bodova za prisustvo teorijskoj nastavi. Studenti nakon svakog predavanja dobijaju power-point prezentacije sa tog predavanja.

Prisustvo praktičnoj nastavi je **obavezno za sve studente koji slušaju predmet.** O prisustvu i aktivnosti na vježbama se vodi evidencija u kartonu studenta. Student ima pravo da odsustvuje sa **jedne** vježbe tokom semestra, bez uticaja na bodovanje. Odsustvo sa dvije ili više vježbi dovodi do smanjivanja bodova za prisustvo praktičnoj nastavi.

Raspored praktičnih vježbi studenti dobijaju na prvom predavanju. Studenti su dužni da spremaju vježbe izučavajući dostupnu literaturu. Za vježbe je potrebno ponijeti laboratorijski mantil i **Priručnik za laboratorijsku dijagnostiku**.

Student, po pravilu, **ne može mijenjati grupu za vježbe**. U izuzetnim prilikama, promjenu grupe za sedmicu nastave koja je u toku, uz prethodnu najavu, odobrava šef predmeta ili saradnik u nastavi.

**Teorijska nastava počinje od srijede, 16. februara 2022. godine, a praktična nastava od ponedjeljka, 21. februara 2022. godine.**

**III NAČIN BODOVANJA**

Maksimalnih 100 bodova na predmetu Opšta i oralna biohemija je raspoređeno tako da predispitne obaveze nose 50 bodova, a završni ispit 50 bodova, kako slijedi:

1. Prisustvo teorijskoj nastavi i aktivnost max. **5** bodova
2. Prisustvo praktičnoj nastavi i predati izvještaji max. **10** bodova
3. Seminarski rad max. **5** bodova
4. Kolokvijumi max. **20** bodova
	1. Prvi kolokvijum – 10 bodova
	2. Drugi kolokvijum – 10 bodova
5. Praktični ispit max. **10** bodova
6. Završni ispit (usmeni) max. **50** bodova

 Ukupno: max. **100** bodova

Ocjena se formira shodno Pravilima o studiranju na osnovnim studijama na UCG:

 Ocjena Broj bodova

 A 90-100

 B 80-89

 C 70-79

 D 60-69

 E 50-59

**IV KOLOKVIJUMI**

Tokom semestra se organizuju 2 kolokvijuma (kao redovni i popravni).

Svaki kolokvijum ima 25 pitanja (na zaokruživanje i dopunjavanje), sa jednim tačnim odgovorom, a svako tačno odgovoreno pitanje donosi 0,4 boda.

Prvi kolokvijum iz Opšte i oralne biohemije (oblasti: Enzimologija i koenzimi, Respiratorni lanac, Metabolizam ugljenih hidrata, Metabolizam masti) će se održati u VIII sedmici nastave, dakle u **srijedu, 6. aprila** 2022. godine.

Drugi kolokvijum iz Opšte i oralne biohemije (oblasti: Metabolizam proteina i aminokiselina, Metabolizam purina i pirimidina, Metabolizam hema i žučnih pigmenata, Makroelementi, Vitamini, Hormoni, Neproteinska azotna jedinjenja) će se održati u XIII sedmici nastave, dakle u **srijedu, 11. maja** 2022. godine.

Popravni kolokvijum se, po pravilu, organizuje sedam dana nakon redovnog kolokvijuma.

**Kolokvijumi su obavezni za sve studente.**

**V SEMINARSKI RADOVI**

Studenti na prvom predavanju dobijaju raspored odbrane seminarskih radova, po sedmicama nastave. Uz raspored, dobijaju i uputstva za izradu seminarskih radova.

Studenti koji obnavljaju slušanje predmeta su oslobođeni izrade seminarskih radova, tj. priznaju im se bodovi osvojeni ranijih godina.

**VI ZAVRŠNI ISPIT**

Završni ispit se organizuje kao **praktični i usmeni dio** ispita, u rokovima koje odredi uprava fakulteta.

Studenti su dužni prije svakog ispitnog roka odraditi **prijavu** ispita predstavniku godine kako bi se napravio raspored polaganja.

Ispitna pitanja (za usmeni i praktični dio ispita) studenti dobijaju na prvom predavanju.

Praktični dio ispita, po pravilu, ispituju saradnici u nastavi. Pitanja za praktični dio ispita se poklapaju sa tematskim jedinicama koje se obrađuju na praktičnoj nastavi (vježbama).

Usmeni dio ispita ispituje predmetni nastavnik. Nakon završetka ispita, studentu koji je položio ispit se formira ocjena shodno važećim pravilima.

**VIII LITERATURA**

Literatura za spremanje kolokvijuma i ispita:

1. T.Todorović, I.Dožić, *Opšta i oralna biohemija*, Čigoja, Beograd 2012
2. S. Pantović, I. Dožić, Priručnik za laboratorijsku dijagnostiku, 2017

**IX OSTALO**

Studenti imaju pravo na konsultacije. O terminu konsultacija studenti se dogovaraju sa nastavnikom.

Sve relevantne informacije za studente Katedra Biohemije objavljuje na sajtu Fakulteta.

Sve informacije, studenti mogu dobiti na:

 Doc. dr Snežana Pantović: snezap@ucg.ac.me

 Milovan Roganović: roganovic.m@ucg.ac.me i milroganovic@gmail.com i 069/215-847 (Viber)

U Podgorici, Šef predmeta

1. 2. 2022. godine Prof. dr Snežana Pantović